
Z A P I S N I K
26. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE, 
ODRŽANE 6. JULA 2026. GODINE


Sednica je počela u 9.30 časova. 

	Sednici je predsedavao Uglješa Marković, predsednik Odbora.

	Sednici su prisustvovali članovi Odbora: Tomislav Janković, Dragan Jovanović,   Miroslav Kondić, Miroslav Petrašinović, Staša Stojanović, Vesna Savović Petković, i Nenad Filipović. 

            Sednici je prisustvovala i zamenik člana Odbora Miljana Milojević (zamenik Dalibora Šćekića).

            Sednici nisu prisustvovali članovi Odbora: Branislav Josifović, Jasmina Karanac, Robert Kozma, Predrag Marsenić, dr Tatjana Marković Topalović, Mila Popović, Đorđe Stanković i Dragan Stanojević, niti njihovi zamenici.

	Sednici je prisutvovao iz Ministarstva građevinarstva, saobraćaja i infrastrukture Miroslav Alempić, v.d. pomoćnik ministra za drumski transport, puteve i bezbednost saobraćaja.

          Odbor je, jednoglasno (9 „za“) u skladu sa predlogom predsednika Odbora usvojio sledeći

D n e v n i  r e d :

1. Razmatranje Predloga zakona o potvrđivanju dopunskog Protokola uz Konvenciju o ugovoru za međunarodni prevoz robe drumom (CMR) o elektronskom tovarnom listu, koji je podnela Vlada (broj 011-1920/26 od 5. juna 2026. godine).
Pre prelaska na rad po utvrđenom dnevnom redu Odbor je, jednoglasno  (9 „za“), usvojio zapisnik sa 23. sednice Odbora,  održane 17, 18 i 25. juna 2026. godine, 24. sednice Odbora, održane 17. juna 2026. godine i 25. sednice Odbora održane 23. juna 2026. godine.

Prva tačka dnevnog reda: Razmatranje Predloga zakona o potvrđivanju dopunskog Protokola uz Konvenciju o ugovoru za međunarodni prevoz robe drumom (CMR) o elektronskom tovarnom listu, koji je podnela Vlada 

U uvodnom izlaganju Miroslav Alempić, v.d. pomoćnik ministra za drumski transport, puteve i bezbednost saobraćaja, istakao je da je ovaj Predlog zakona dopuna protokola iz 2008. godine, Konvencije o ugovoru za međunardni prevoz robe drumom.  Ratifikacija ovog protokola je i deo obaveza preuzetih kroz Plan rasta Zapadnog Balkana. Predlogom zakona dokumentima u elektronskom obliku priznaje se isti pravni značaj kao i tovarnim listovima u papirnom obliku. Ovim pristupom se omogućava ravnopravna primena digitalnih dokumenata u međunarodnom prometu, čime se uklanjaju administrativne prepreke, smanjuju troškovi i ubrzava promet robe. Gotovo svi ključni trgovinski partneri Republike Srbije u okviru Evropske unije već su pristupili ovom protokolu i započeli njegovu primenu. 

	U diskusiji je učestvovao narodni poslanik Dragan Jovanović. 

Odbor je, u skladu sa članom 155. stav 2. Poslovnika Narodne skupštine, jednoglasno (9 „za“), odlučio da predloži Narodnoj skupštini da Predloga zakona o potvrđivanju dopunskog Protokola uz Konvenciju o ugovoru za međunarodni prevoz robe drumom (CMR) o elektronskom tovarnom listu, koji je podnela Vlada. 

Za izvestioca Odbora na sednici Narodne skupštine određen je Uglješa Marković, predsednik Odbora.

            Sednica je zaključena u 9.40 časova.

Sednica je tonski snimana.




  ZAMENIK SEKRETARA ODBORA                                          PREDSEDNIK ODBORA            

           Neda Nikolić                                                                            Uglješa Marković

